DJEČJI VRTIĆ OBROVAC

IVANE BRLIĆ MAŽURANIĆ 2

23450 OBROVAC

**OBRAZLOŽENJE PRIJEDLOGA 1. IZMJENE FINANCIJSKOG PLANA ZA 2021. TE PROCJENE ZA 2022. I 2023.**

Obrovac, 22. srpnja 2021.

Dječji vrtić Obrovac je javna ustanova koja ostvaruje program njege, odgoja, obrazovanja i zaštite djece predškolske dobi, prilazi razvojnim potrebama djece te njihovim mogućnostima i sposobnostima. Djelatnost Dječjeg vrtića Obrovac obuhvaća programe odgoja, obrazovanja, zdravstvene zaštite, prehrane i socijalne skrbi za djecu od prve godine života do polaska u školu. Godišnji Plan i program rada Dječjeg vrtića Obrovac donosi Upravno vijeće , a ono uključuje odgojno-obrazovni rad, zdravstvenu zaštitu i preventivu, normative prehrane i sve ostale programe, a sve to u skladu sa Pravilnikom na temelju Zakona o predškolskom odgoju i naobrazbi te Državnog pedagoškog standarda predškolskog odgoja i naobrazbe.

Osnivač Dječjeg vrtića Obrovac je Grad Obrovac koji u cijelosti financira rad Vrtića. Stoga se opći prihodi koji iznose 2.334.800,00 kn odnose isključivo na sufinanciranje od strane Grada Obrovca.

Iznos od 2.782.509 kn odnosi se na sredstva koja Vrtić treba dobiti iz proračuna Europske unije za obnovu zgrade, a isto tako je i obveza za vraćanje sredstava Gradu Obrovcu.

Dječji vrtić Obrovac je pohađalo ovu pedagošku godinu 72 djece, te 6 djece koji su pohađali program predškole, a nisu integrirana u redovan program Dječjeg vrtića, te su od strane MZOS osigurana sredstva u iznosu 5.000,00 kn**.** Cilj programa je osigurati okruženje u kojem će dijete u godini pred polazak u školu maksimalno razviti sve svoje osobne potencijale, zadovoljiti aktualne interese i steći znanja, vještine i navike koje će mu omogućiti uspješnu prilagodbu na nove uvjete rasta i razvoja u osnovnoškolskoj sredini.

Vlastiti prihodi odnose se na uplatu škole stranih jezika Enessen za najam prostora Dječjeg vrtića za edukaciju djece, te sportske škole Loptica za najam dvorane. Očekuje se da će do kraja godini taj iznos ići do 10.000,00 kn.

Donacije se odnose na uplate roditelja za plaćanje osiguranja za djecu.

RASHODI

Dječji vrtić Obrovac zapošljava 15 djelatnika:

Ravnateljica (0,5)

Odgojiteljice (8,5)

Pedagoinja (1) (16 sati tjedno)

Administratorica (1)

Kuharica (1)

Domar (1)

Spremačica (1)

Pomoćna kuharica (1)

U najvećoj mjeri rashodi se odnose na troškove plaća i doprinosa za zaposlene. Tako Grad Obrovac osigurava sredstva u iznosu 1.618.000,00 kn za bruto izdatke za redovan rad i Zakonom utvrđene doprinose za zaposlene.

**Materijalni rashodi** iznose 501.000,00 kn. Povećali su se zbog preseljenja u zgradu Vrtića nakon obnove, te je bilo potrebno osigurati osnovne uvjete za početak: ormarići prve pomoći, barjak i nosač, velike ljestve, cvijeće i sadnice za dvorište, posteljina za nove krevetiće, te smo angažirali informatičara za postavljanje internetske mreže, svih računala i televizora kako bi mogli nesmetano raditi. Planirani iznos od 185.000,00 kn odnosi se za nabavku novog namještaja za dječje sobe.

**Financijski rashodi** iznose 30.800,00 kn zbog plaćanja naknade po garanciji za obnovu Vrtića. Garancija se plaća do kolovoza 2022. godine.

Sveukupno, Grad Obrovac bi za poslovanje Dječjeg vrtića Obrovac trebao izdvojiti 2.334.800,00 kn.